b'\n_START_ARTICLE_\nAmfetaminpsykose\n_START_SECTION_\nGenerelt\n_START_PARAGRAPH_\nAmfetamin psykose kan best\xc3\xa5 av vrangforestilling, tankeforstyrrelse og hallusinasjoner. Det er ulike \xc3\xa5rsakssammenhenger som spiller inn ved amfetaminpsykose, h\xc3\xb8ye doser over lengre perioder med sv\xc3\xa6rt lite s\xc3\xb8vn og n\xc3\xa6ring kjennetegner majoriteten av tilfellene. S\xc3\xb8vnmangel kan i seg selv gi de samme symptomene, men amfetamin er med p\xc3\xa5 \xc3\xa5 holde brukere \xc2\xabg\xc3\xa5ende\xc2\xbb i ett st\xc3\xb8rre tidsrom og symptomene blir forsterket. Etter at amfetaminets effekt avtar og hvile blir mulig, kan det ta opptil en uke f\xc3\xb8r symptomene avtar. Antipsykotiske preperater har vist seg lite egnet i behandlingen og i noen tilfeller kan det v\xc3\xa6re med \xc3\xa5 opprettholde symptomene til tross for at pasienten har f\xc3\xa5tt tilstrekkelig hvile. Sedadsjon ved hjelp av benzodiazepiner inntil tilstrekkelig hvile er oppn\xc3\xa5dd er anbefalt medisinering. Ved ekstrem agitasjon uten \xc3\xb8nsket effekt fra benzodiazepiner, kan tyngre medisinering v\xc3\xa6re n\xc3\xb8dvending for \xc3\xa5 f\xc3\xa5 pasienten til hvile, men hvis antipsykotiske midler er brukt, m\xc3\xa5 det taes h\xc3\xb8yde for at pasienten fremdeles kan oppleve sterke forvirrelses-symptomer ved oppv\xc3\xa5kning._NEWLINE_Medisinsk og oralt bruk av amfetamin gir sv\xc3\xa6rt sjeldent psykotiske symptomer._NEWLINE_Sammenhengen mellom amfetamin og psykose blei ikke klar f\xc3\xb8r den blei oppdaget av Young og Scoville i 1938, og ble f\xc3\xb8rst oppfattet som en sjelden sykdom.  Det var ikke f\xc3\xb8r etter den andre verdenskrig, da amfetaminbruken ble omfattende gjennom nesespray og slankemidler, at man inns\xc3\xa5 at kronisk bruk av amfetamin f\xc3\xb8rte til psykotiske symptomer._NEWLINE_Hallusinasjoner blir ofte rapportert av kroniske brukere, med over 80\xc2\xa0% av brukerne som rapporterer om slike opplevelser, enten gjennom synsbedrag eller h\xc3\xb8rselsbedrag. Vrangforestillinger, paranoia, hyperaktivitet og panikk blir ogs\xc3\xa5 rapportert som vanlige trekk.'